Държавен вестник, бр. 82, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  82
Чл. 50. В случаите по чл. 7, ал. 11 ДФЗ – РА, 
извършва проверка/посещение на място с цел 
да установи изпълнение на намеренията на 
кандидата за засаждане/засяване на земедел­
ските култури през текущата стопанска година 
към датата на кандидатстване. Проверката 
може да бъде извършена и след сключване 
на административния договор. В случай че 
бъде установено, че одобреният кандидат не е 
засял/засадил културите след изтичане на по­
сочения в декларацията период или засетите/
засадените култури водят до несъответствие 
с изискването по чл. 7, ал. 3, т. 3, ДФЗ – РА, 
прекратява едностранно и без предизвестие 
сключения административен договор.
Чл. 51. До 30 дни от датата на сключване 
на административния договор ДФЗ – РА, ор­
ганизира въвеждащо обучение за изпълнение 
на проектите по съответната процедура за 
бенефициентите, изрично заявили, че ще се 
възползват от тази възможност.
Г л а в а  ч е т в ъ р т а
ИЗПЛАЩАНЕ НА ФИНАНСОВАТА ПО­
МОЩ. КОНТРОЛ ВЪРХУ ИЗПЪЛНЕНИЕТО 
НА ПРОЕКТИТЕ
Раздел I
Изплащане на финансовата помощ
Чл. 52. (1) Финансовата помощ се изплаща 
след извършване на цялата инвестиция.
(2) Финансовата помощ може да бъде 
изплатена и преди извършване на цялата 
инвестиция при спазване на условията на 
чл. 18 и 19. 
(3) Финансовата помощ не се изплаща на 
бенефициенти, за които е установено, че са 
създали изкуствено условията, необходими за 
получаване на помощта, с цел осъществяване 
на предимство в противоречие с целите на 
подмярката. 
(4) Финансовата помощ се изплаща при 
условие, че в срока по чл. 55, ал. 2 бенефи­
циентът е представил съответните лицензи, 
разрешения и/или удостоверения за регис­
трация за извършването на всички дейности 
и/или функционирането на всички активи, 
включени в одобрения проект, за които съглас­
но действащото законодателство се изисква 
лицензиране, разрешение и/или регистрация.
Чл. 53. (1) При кандидатстване за плащане 
бенефициентът подава искане за плащане по 
образец, утвърден от изпълнителния директор 
на ДФЗ – РА. Искането за плащане се подава 
електронно чрез ИСУН. 
(2) Искането за плащане се състои от:
1. електронен формуляр по образец;
2. документи, описани в приложение № 18 
при кандидатстване за авансово плащане 
или приложение № 19 при кандидатстване за 
междинно/окончателно плащане.
(3) В случай че искането за плащане се 
подава от упълномощено лице, се прилага 
изрично нотариално заверено пълномощно. 
(4) Документите се прилагат към исканията 
за плащане във формат „рdf“, „xls“ или друг 
формат, указан в приложение № 18 или № 19. 
Оригиналите на документите се съхраняват от 
бенефициента и следва да бъдат представени 
при поискване.
(5) Документите, приложени към искани­
ята за плащане, както и тези, представени от 
бенефициентите в резултат на допълнително 
искане от ДФЗ – РА, трябва да бъдат предста­
вени на български език. Когато оригиналният 
документ е изготвен на чужд език, той трябва 
да бъде придружен с превод на български 
език, извършен от заклет преводач, а кога­
то документът е официален по смисъла на 
Гражданския процесуален кодекс – да бъде 
легализиран или с апостил. Когато държавата, 
от която произхожда документът, е страна по 
Конвенцията за премахване на изискването 
за легализация на чуждестранни публични 
актове, ратифицирана със закон (ДВ, бр. 47 
от 2000 г.), и има договор за правна помощ с 
Република България, освобождаващ докумен­
тите от легализация, документът се представя 
в съответствие с режима на двустранния 
договор.
(6) Кореспонденцията и уведомленията във 
връзка с обработка на исканията за плащане 
се осъществяват през ИСУН чрез електронния 
профил на бенефициента по реда на чл. 40.
Чл. 54. (1) При кандидатстване за аван­
сово плащане бенефициентът подава искане 
за авансово плащане чрез ИСУН и прилага 
документи съгласно приложение № 18. В 
случай че проектното предложение се подава 
от упълномощено лице, се прилага изрично 
нотариално заверено пълномощно. 
(2) Оригиналът на банковата гаранция се 
предава лично от бенефициента в срок три 
дни от подаване на искането за плащане с 
приемно-предавателен протокол в съответната 
областна дирекция на Държавен фонд „Земе­
делие“ по чл. 44 от Устройствения правилник 
на Държавен фонд „Земеделие“ по място на 
извършване на инвестицията.
(3) Искането за авансово плащане се по­
дава най-рано 10 работни дни след датата на 
сключване на административния договор.
(4) Когато бенефициентът не е приложил 
документ, необходим за извършване на авансо­
вото плащане, или не представи обезпечение, 
ДФЗ – РА, изпраща уведомително писмо на 
бенефициента, който в срок до 15 дни от полу­
чаването му е длъжен да предостави изисканите 
допълнителни документи и/или информация. 
(5) В срок до 25 работни дни от датата на 
подаване на искането за авансово плащане 
ДФЗ – РА, изплаща одобрената сума или 
мотивирано отказва авансовото плащане, 
за което уведомява бенефициента. Срокът 
спира да тече до датата на представянето на 
документите по ал. 4.
Чл. 55. (1) При кандидатстване за междин­
но или окончателно плащане бенефициентът 
подава искане чрез ИСУН, като прилага към